**Pohjois-Karjalan elinikäisen ohjauksen yhteistyöryhmä**

**Aika:** 22.3.2019 klo 9.00 - 11.00

**Paikka:** ELY-keskus, nh Penttilä, Kauppakatu 40 B, Joensuu

**Läsnä:** Leena Penttinen () Sirja Möttönen (x)

Kirsi Vallius-Leinonen () Outi Suorsa ()

Mervi Lätti (x) Mervi Kurula ()

Eine Paldan (x) Anu Häikiö ()

Sirpa Kostamo () Lauri Lehikoinen (x)

Jari Laukkanen () Liisa Pietarinen ()

Mervi Holopainen () Heli Piipponen ()

Mirja Kuiri (x) Mervi Penttinen ()

Anu Huotari (x) Timo Kettunen ()

Mira Piiroinen (x) Vuokko Palkovaara ()

Tiina Juurela (x) Jatta Herranen ()

Arja Pöntinen-Heinonen () Erja Nevalainen ()

Paula Timonen (x) Terhi Harviala ()

Maarita Mannelin (x)

Reijo Vesakoivu, puh.joht. (x)

Mari Suhonen, sihteeri (x)

Mari Turunen (x)

Pia Sillanpää (x)

1. **Kokouksen avaus ja edellisen kokouksen muistio**

Reijo avasi kokouksen ja toivotti osallistujat tervetulleiksi. Uutena jäsenenä ryhmän toimintaan osallistuu Mira Piiroinen Pohjois-Karjalan Sosiaaliturvayhdistyksestä. Mari kertasi edellisen kokouksen muistiosta keskeisimmät asiat.

1. **Maakuntauudistus, Reijo Vesakoivu**

Reijo totesi, että hallituksen kaatumisen seurauksena myös maakuntauudistuksen valmistelu on tältä osin päättynyt. Vaikka ELO-yhteistyöryhmän rooli maakuntavalmistelussa päättyykin, niin maakunnallisen ELO-strategian ja toimintasuunnitelman laatiminen on edelleen ajankohtaista.

Vaikka maakuntauudistus on päättynyt, jatkuu TE-palvelujen uudistaminen maakunnassa edelleen. Tänä vuonna käynnistyvistä uusista työvoima- ja yrityspalvelupiloteista uudessa tuotantomallissa kokeillaan tietyn asiakasryhmän palvelun siirtämistä ulkopuoliselle palvelun tuottajalle siinä määrin, kuin voimassa oleva lainsäädäntö sallii. Kyseessä on tulosperusteinen pääurakoitsijamalli. Jatkossa panostetaan myös edelleen kumppanuuksien tiivistämiseen mm. kuntien kanssa tehtävien yhteistyömallien kautta. Yhtenä esimerkkinä tästä on mm. Joensuun kaupungin ESR-hankehakemus, jossa tavoitteena on nuorten ohjaamotoiminnan lisäksi perustaa myös aikuisille suunnattu vastaava Luotsi-palvelu.

Tänä vuonna on käynnistynyt myös Pohjois-Karjalan työmarkkinoiden parempi kohtaamo -strategiaprosessi, jossa mukana on useita eri toimijoita maakunnasta. Työn tavoitteena on vähentää kohtaanto-ongelmaan saamalla osaavat työntekijät ja työpaikat kohtaamaan nykyistä tehokkaammin. Strategiaprosessia työstetään Ramboll Finland Oy:n tuella ja sen pohjaksi toteutetaan mm. analyysi toimintaympäristön tämän hetkisestä tilasta.

Lopuksi Reijo kävi lyhyesti lävitse maakunnan työllisyystilannetta muutaman tunnusluvun valossa. Todettiin, että työllisyyden yleinen kehitys on maakunnassa ollut myönteinen, muuta huolta herätti edelleen varsinkin pelkän peruskoulun varassa olevien nuorten työttömien määrään kehitys.

Muistion liitteenä on kokouksessa esitetyt diat.

1. **Gradutyö Pohjois-Karjalan ohjausverkostosta, Maria Turunen**

Maria kertoi, että gradutyössä selvitetään missä ohjaustyötä Pohjois-Karjalassa tehdään, ketkä sitä tekevät ja millä koulutuksella/kompetenssilla työt tehdään. Tarkoituksena on myös selvittää

millaisia lisäkoulutustarpeita ohjaustyötä tekevillä henkilöillä tällä hetkellä on. Gradussa pyritään luomaan myös katsaus siihen, näkyykö ohjausalan professionalistuminen jo maakunnassa ja jos näkyy, niin miten. Maria on menossa huhtikuuksi harjoitteluun Joensuun ohjaamoon ja ELY-keskukselle hän tulee harjoitteluun touko-kesäkuun ajaksi. Tänä aikana on tarkoitus suorittaa kysely ohjaustyötä tekeville ja mahdollisesti tehdä tarvittaessa myös lisähaastettaleluja. Gradutyön olisi tarkoitus olla valmis syksyllä 2019.

Todettiin, että tutkimuksen aihe on mielenkiintoinen ja että tällaisella tutkimukselle on maakunnassa tarvetta. Sovittiin, että ELO-verkostoa voi konsultoida aina tarvittaessa gradutyön erivaiheissa.

Muistion liitteenä on kokouksessa esitetyt diat.

1. **Aikuisohjauksen tilannekatsaus**

Keskustelun aluksi kuultiin etukäteen pyydetyt alustuspuheenvuorot Mirja Kuirilta, Tiina Juurelalta ja Mervi Lätiltä.

Mirja nosti puheenvuorossaan esiin seuraavia havaintoja:

* luottamus työelämään on muuttunut, sillä tulevaisuuden työmarkkinoita on aikaisempaa vaikeampaa hahmottaa; esiin nousee ristiriita turvallisuustarpeen ja työmarkkinoiden kehittymisen välillä
* nuorten aikuisten ja esim. 70-80 -luvulla syntyneiden välillä on nähtävissä selkeä ero esim. työmerkityksen kokemisessa ja kyvyssä jäsentää työelämää
* jatkuvasti muuttuvilla työmarkkinoilla työntekijät voivat siirtyä useamman kerran ammatista toiseen. Huomioitavaa on, että harvoin työntekijät kuitenkaan palaavat jo kerran jätettyyn ammattiin vaan suuntaavat mieluummin kohti jotain uutta.

Tiina nosti puheenvuorossaan esiin seuraavia havaintoja:

* ohjauksessa esiin nousevat akateemisesti koulutetut alan vaihtajat, jotka uudelleen koulutuksen kautta hakevat uusia työllistäviä aloja. Eli jo hankittu koulutus ja työelämän tarpeet eivät enää kohtaa. Tämän asiakasryhmän kohdalla on selkeä tarve ohjaukselle, sillä uusien vaihtoehtojen kartoittaminen ja sen selvittäminen, miten opintoja on mahdollista suorittaa, vaatii usein yhteistä pohdintaa.
* Itä-Suomen yliopistolla toimiva Toinen reitti yliopistoon -hanke pyrkii omalta osaltaan kehittämään mm. erilaisia uusia sisääntuloreittejä yliopisto-opintoihin
* lukioiden kanssa tehtävän yhteistyön on tuonut ohjaukseen uuden kohderyhmän

Mervi nosti puheenvuorossaan esiin seuraavia havaintoja:

* jatkuva oppiminen on noussut vahvasti esille. Tähän liittyen mietityttää mm. miten isojen asiakasryhmien osaamistarpeiden ennakointi toteutetaan (kuka arvioi ja missä) ja miten tähän kouluttautumistarpeeseen voidaan tulevaisuudessa vastata
* pohdintaa on herättänyt, onko alueella tarjolla riittävästi aikuisille soveltuvia mahdollisuuksia osaamisen täydentämiseen ja millainen on aikuisten opiskeluvalmiuksien taso
* havaintojen mukaan aikuiset ovat hyvin motivoituneita opiskelijoita. Heitä kuitenkin huolestuttaa mm. opintojen aikainen rahoitus ja se, miten opinnot saadaan sovitettua perhe- ja/tai työelämään. Esiin nousee myös huoli jaksamiseen liittyvistä haasteista.

Käytiin keskustelua alustusten pohjalta. Jo edellä mainittujen lisäksi esiin nousi myös se, että

aina ongelma ei suinkaan ole ohjauksen saavutettavuus vaan ongelmaksi voi nousta myös koulutuksen saavutettavuus. Lisäksi korostettiin sitä, että aina ei suinkaan ole tarvetta kokonaisten uusien tutkintojen suorittamiseen vaan osaamista voidaan ja on voitava päivittää myös lyhyemmällä täsmäkoulutuksella.

1. **Muut asiat**

Reijo kertoi, että syyskuussa on tarkoitus järjestää valtakunnallinen ELO-ryhmien yhteinen Skype-seminaari otsikolla Työnmurros ja jatkuva oppiminen. Aamupäivän ohjelmassa on valtakunnallisia puheenvuoroja ja iltapäivä on varattu alueellisten ELO-ryhmien omaan työskentelyyn. Tilaisuudesta tiedotetaan tarkemmin, kunhan seminaarin päivämäärä on varmistunut.

Sirja kertoi, että Itä-Suomen ohjauksen koulutuspäivät järjestetään tänä vuonna Nurmeksessa Bomballa 30.10-1.11 teemalla ohjauksen polkuja ja reittejä Bomballa. Koulutuspäivien järjestelyistä vastaa AVI, Pohjois-Karjalan opot ry ja ELY-keskus. Koulutuspäivien suunnitteluun liittyen järjestetään 5.4. suunnittelutilaisuus yliopiston Aurora-rakennuksessa klo 12.30 alkaen. Sirja toivotti kaikki ELO-ryhmäläiset tervetulleeksi tilaisuuteen. Tilaisuus aloitetaan Pohjois-Karjalan opot ry:n tarjoamalla lounaalla. Ilmoittautumiset tilaisuuteen tulee tehdä 27.3. mennessä osoitteeseen [mervi.keinanen@riveria.fi](mailto:mervi.keinanen@riveria.fi) (Tästä on toimitettu ELO-yhteistyöryhmän jäsenille erillinen viesti 26.3.)

Anu kertoi, että elokuulle on suunnitteilla "jäitkö ilman opiskelupaikkaa" tapahtuma. Lisäksi Anu kertoi, että hänen varajäsenekseen ryhmään on nimetty Timo Kettunen.

1. **Seuraava kokous**

Kokouksessa ei sovittu seuraavan kokouksen ajankohtaa. Mari lähettää ELO-yhteistyöryhmän jäsenille kyselyn seuraavan kokouksen ajankohdasta.

Muistion laati

Mari Suhonen